Diari Oficial de la Generalitat Valenciana


Sumari del DOGV 4272, del 17-06-2002 (2002/5921)

ACORD de 30 d'abril de 2002, de la Comissió Territorial d'Urbanisme de València, relatiu al pla de reforma interior de millora de la Forqueta de Náquera.
---------------------------------------------------------------------------------------------------------------------------------------------------------

### Dades del document

Número de DOGV
:   4272

Data del DOGV
:   17-06-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/5921


Data del document
:   30-04-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Nàquera
    * pla d'urbanisme

ACORD de 30 d'abril de 2002, de la Comissió Territorial d'Urbanisme de València, relatiu al pla de reforma interior de millora de la Forqueta de Náquera. [2002/F5921]
  
Vist l'expedient remés per l'Ajuntament de Náquera referit al pla de reforma interior de millora de la Forqueta, i de conformitat amb els següents:
  
Antecedents de fet
  
Primer
  
El projecte es va sotmetre a informació pública per mitjà de Resolució de l'Alcaldia el 2 d'agost de 2001. Després del pertinent període d'exposició pública, en el qual no es van presentar més alternatives ni al·legacions, es va aprovar provisionalment pel Ple de l'Ajuntament en sessió del 25 d'octubre de 2001.
  
Segon
  
El projecte consta de memòria informativa i justificativa, i plans d'informació i d'ordenació.
  
Tercer.
  
L'objecte del pla de reforma interior de millora és modificar l'ordenació detallada prevista en les normes subsidiàries de Náquera per a la zona coneguda com la Forqueta, amb classificació de sòl urbà amb tipologia d'edificació ciutat jardí. Es delimita una unitat d'execució i es preveu la tramitació conjunta amb PDAI d'iniciativa pública i gestió directa. La zona afectada comprén 31.720 metres quadrats.
  
El Pla General d'Ordenació Urbana no delimita unitat d'execució per a este àmbit, i s'establix l'ordenació detallada en els plans i les ordenances d'edificació.
  
El present projecte perfecciona l'ordenació detallada en augmentar l'amplària dels vials, adequar la seua trama a la topografia de l'àmbit i, igualment, dotar al municipi d'una zona de ciutat jardí dins del límit del nucli urbà. Es manté íntegrament l'ordenació estructural, excepte quant a la delimitació de l'àrea de repartiment i determinació de l'aprofitament tipus, i no s'altera cap altra de les determinacions de l'ordenació vigent.
  
Paràmetre Pla vigent Projecte
  
Ús dominant Residencial Residencial
  
Superfície 31.720 m² 31.720 m²
  
IEB 0,31 m²/m²
  
Aprov. tipus 0,31 m²/m²
  
Sòl dotacional 5.648 m² 7.776 m²
  
Quart
  
Náquera disposa de normes subsidiàries aprovades definitivament per la Comissió Territorial d'Urbanisme amb data 25 de juny de 1985.
  
Actualment es troba en tramitació el Pla General de Náquera.
  
Cinqué
  
 L'1 de febrer de 2002 la Comissió Territorial d'Urbanisme de València va acordar suspendre l'aprovació definitiva del projecte mentre no s'esmenaren les deficiències consistents a justificar la delimitació del sector, la seua coordinació amb l'ordenació exterior i el compliment de l'article 17 de l'annex al Reglament de Planejament.
  
Amb data 4 d'abril de 2002 es presenta nova documentació d'esmena de les deficiències observades.
  
Sisé
  
La Comissió Informativa de la Comissió Territorial d'Urbanisme de València, en la sessió del 24 d'abril de 2002, va emetre informe relatiu al projecte que ens ocupa, i es complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb allò que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon
  
La documentació està completa, a l'efecte del compliment del que preceptua l'article 27 de la Llei Reguladora de l'Activitat Urbanística, salvades les consideracions efectuades en el punt següent.
  
Tercer
  
Amb la nova documentació aportada es justifica que la delimitació del sector coincidix amb les superfícies pendents d'urbanitzar, sòl urbà sense infraestructures, mentre que la resta del sector ha sigut urbanitzat sense acollir-se a l'ordenació prevista en el pla, d'acord amb les condicions orogràfiques del terreny, i que queda configurada d'acord amb el pla 5.I que s'aporta. Conseqüentment ha d'entendre's que es justifica la sintonia entre l'ordenació detallada proposada, amb l'ordenació prevista en el concert del pla general que arreplega l'ordenació realment existent en l'àmbit.
  
Quant a allò que s'ha exigit per l'article 17 de l'annex al Reglament de Planejament de la Comunitat Valenciana, referit als estàndards aplicables a les modificacions de planejament, i d'acord amb el que establix el reglament esmentat, en sòl urbà es mesurarà la superfície computable de referència sobre una àrea virtual delimitada d'acord amb el criteris de sectorització prevists en el mateix reglament. En el present projecte s'ha considerat com a superfície computable l'àmbit del PRI, dins del qual les dotacions existents es constituïxen per la superfície de vials, que passa de 5.648 metres quadrats fins als 7.776 metres quadrats proposats, per la qual cosa ha d'entendre's que es complix amb el que exigix la citada norma.
  
Quant a l'edificabilitat neta, la documentació aportada aclarix que serà la corresponent a 0,4 m²/m², d'acord amb els paràmetres actuals de la normativa vigent, i atribuïble a cada una de les parcel·les resultants de la reparcel·lació.
  
Quar
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions del Pla General d'Ordenació Urbana de municipis de menys de 50.000 habitants, de conformitat amb el que disposen els articles 55.1 i 39 de la Llei Reguladora de l'Activitat Urbanística, en relació amb els articles 9.1 i 10.a) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió del 30 d'abril de 2002, acorda;
  
Aprovar definitivament el pla de reforma interior de millora de la Forqueta de les normes subsidiàries de Náquera.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del sendemà de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.
  
València, 30 d'abril de 2002.- El secretari de la Comissió Territorial d'Urbanisme: José Manuel Palau Navarro.